Atef Salem

Atef Salem (23. heinäkuuta 1927 Kordofan, Sudan– 30. heinäkuuta 2002 Kairo, Egypti) oli egyptiläinen elokuvaohjaaja. Hän syntyi Sudanissa, jossa hänen isänsä palveli Egyptin armeijan upseerina. Kairon yliopistosta valmistunut Salem aloitti uransa 1940-luvulla. Häet perehdytti elokuvantekoon Ahmed Galal, jonka apulaisena Salem aloitti - vuonna 1944, toisen lähteen mukaan 1948. Sittemmin Salem työskenteli Ahmed Badrakhanin kanssa. Ohjaustyön ohella Salem esiintyi näyttelijänä monissa elokuvissa. Hänen tunnetuimmat elokuvansa pohjautuivat kirjailija Naguib Mahfouzin käsikirjoituksiin. Salemin ensimmäisen ohjaus - elokuva Al-Hirman (Deprivation) - valmistui vuonna 1953. Runsaasti - noin 70 prosenttia - elokuvan kestosta oli kuvattu ulkoilmassa, mikä poikkesi tuonajan tavanomaisesta egyptiläisestä elokuvatuotannosta. Kaikkiaan hän ohjasi noin 54 elokuvaa. Monien hänen elokuviensa tarina pohjautui egyptiläisten sanomalehtien rikoskolumneihin; hänen suosikkinsa elokuvagendreistä oli sosio-draama. Kolme hänen elokuvistaan pohjautui kirjailija Naguib Mahfouzin käsikirjoitukseen: Ga'luni mugrim (1954), Al- Namrud, ja Ihna al-talamza (1959). Elokuva Ga'luni mugrim (tai Ga'aluni Mugriman; , 1954), jonka mies- ja naispääosissa olivat Farid Shawqi ja Huda Sultan, aiheutti runsaasti keskustelua ja johti Egyptin rikoslain muuttamiseen niin, että rikosrekisteristä poistettiin ensikertalaisen rikokset. Elokuvassa nuorisorangaistusksesta vapautuneen nuoren miehen (Farid Shawqi) setä lavastaa nuorukaisen syylliseksi rikokseen, jota hän ei tehnyt. Salem voitti elokuvalla muun muassa sosiaaliministeriön valtionpalkinnon. Elokuva Ihna al-talamza (tai Ihna Al-Talamdha, We Are The Students, 1959) kertoo kolmesta nuoresta miehestä, jotka elämän kolhimana ajautuvat rikoksiin ja tuodaan oikeuteen tuomittavaksi. Kahdesta murhasta syytettyjä nuorukaisia puolustava asianajaja tuo oikeussalin kuultavaksi nuorten olosuhteet ja heidän vanhempiensa teot, jotka osaltaan ajoivat nuoria rikoksiin. Suuren suosion saavuttaneella elokuvalle myönnettiin valtionpalkinto (State award of Merit). Useita Salemin muistakin teoksista pidetään tätä nykyä egyptiläisen elokuvataiteen klassikoina. Tähän joukkoon kuuluvat elokuvat Sira' Fil-Nil (Struggle on the Nile), Ayyamna Al-Hilwa (Our Happy Days), Ayna Aqli (Where is My Mind?), Yawm Min Umri (A Day of My Life), Wa Mada Qitar Al-Umr (And Life Went By), Wa Da' Al-Umr Ya Waladi (And Life Was Lost My Son), Al-Hafid (The Grandson), ja Al- Nimr Al-Aswad (Black Tiger). Hänen ohjaamiin historiallisiin draamoihin kuuluivat Al-Mamalik (The Mamlukes) ja Khan Al-Khalili. Salem saattoi viimeisen elokuvansa Fares dahr al-Khaylin (2001) päätökseen, vaikka hän päätyi aivoverenkiertohäiriön seurauksena pyörätuoliin tuotannon ollessa vielä kesken. Hän kuoli 75-vuotiaana. ==Filmografiaa== * Al-Hirman (Deprivation, 1953) * Ga'luni mugrim (Ga'aluni Mugriman; They Made A Criminal Of Me, 1954) * Layla Min Umri (A Night of My Life, 1954) * Fagr (Dawn, 1955) * Sawt Min Al- Madi (A Voice From The Past, 1956) * Mu'gizat Al-Samaa (Heaven's Miracle, 1956) * Al-Namrud (The Rebel, 1956) * Gharam Al-Milyunair (The Millionaire's Love, 1957) * 'Allimuni Al-Hubb (Teach Me Love, 1957) * Shati' Al-Asrar (The Shore of Secrets, 1958) * Sira' Fil-Nil (Struggle on the Nile, 1959) * Garimat Hubb (A Love Crime, 1959) * Maw'id Ma'a Al-Maghul (Date with the Unknown, 1959) * Ihna al-talamza (Ihna Al-Talamdha; We (are) the Students, 1959) * Sirr Imra'a (A Woman's Secret, 1960) * Mafish Tafahum (No Discussion, 1961) * Al- Saba' Banat (The Seven Girls, 1961) * Yawm Min Umri (A Day of My Life, 1961) * Al-Haqiqa Al-Ariya (The Naked Truth, 1963) * Umm Al-Arousa (Mother of the Bride, 1963) * Harib Min Al-Hayat (Running from Life, 1964) * Al-Mamalik (The Mamlukes), 1965; Khan Al-Khalili, 1966) * Thawrat Al-Yaman (The Yemen Revolution), 1966) * Zawga Min Baris (A Wife from Paris), 1966) * Al-Sirk (The Circus, 1968) * Banat Fil-Gam'a (College Girls, 1971) * Al-Sillim Al-Khalfi (The Back Stairs, 1973) * Ayna Aqli (Where is My Mind, 1974) * Al-Hafid (The Grandson, 1974) * Al-Malika wa Ana (The Queen and I, 1975) * Shubban Hadhihi Al-Ayyam (Youngmen of These Days, 1975) * Wa Mada Qitar Al-Omr (And Life Went By, 1975) * Siqan Fil-Wahl (Feet in the Mud, 1976) * Hakadha Al-Ayyam (This is Life, 1977) * Hafiya 'Ala Gisr Al-Dhahab (Barefoot on a Golden Bridge, 1977) * Da'a Al-Umr Ya Waladi (Life Was Lost, My Son, 1978) * Al-Bou'asaa (The Miserables, 1978) * Qahir Al-Dhalam (Victor Over Darkness, 1979) * Assifa Min Al-Dumu' (A Storm of Tears, 1979) * Al-Ashiqa (The Lover, 1980) * Al-Arrafa (The Fortune Teller, 1981) * Al-Nimr Al-Aswad (The Black Tiger, 1984) * Bayt Al-Kawamil (Home of the Perfect, 1986) * Hadd Al-Sayf (Swordline, 1986) * Ya Nas Ya Hoo (O People!, 1991) * Dumu' Sahibat Al-Galala (Her Majesty's Tears, 1992) * Fares Dahr Al-Khayl (Bare-Back Knight, 2001). == Lähteet == == Aiheesta muualla == * Luokka:Egyptiläiset elokuvaohjaajat Luokka:Vuonna 1927 syntyneet Luokka:Vuonna 2002 kuolleet